RESOLUCIÓN do 15 de decembro de 2009 pola que se publican os requirimentos de xustificación e a apertura do prazo de presentación da documentación xustificativa en relación coas subvencións concedidas ao abeiro da Orde do 28 de abril de 2008, modificada pola Orde do 9 de xaneiro de 2009, pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 22/12/2009

O conselleiro de Economía e Industria, con datas do 14 de outubro e 11 de novembro de 2008 e 10 de xuño e 12 de agosto de 2009, ditou resolucións das subvencións concedidas ao abeiro da Orde do 28 de abril de 2008 modificada pola Orde do 9 de xaneiro de 2009, pola que se establecen as bases reguladoras para a concesión de subvencións a pequenas e medianas empresas galegas para apoiar as accións de implantación e certificación de modelos de xestión e a elaboración e verificación de memorias de responsabilidade social empresarial, así como para a selección de entidades colaboradoras que participarán na súa xestión, e se procede á súa convocatoria (procedemento IN514B).
Unha vez notificadas as resolucións de concesión ás empresas beneficiarias mediante o taboleiro electrónico, e unha vez vencido o prazo concedido para a presentación da xustificación establecido no artigo 15 da orde de convocatoria, en virtude do disposto no artigo 70.3º do Real decreto 887/2006, do 21 de xullo, polo que se aproba o Regulamento da Lei xeral de subvencións, concédeselles ás empresas beneficiarias que figuran no anexo I a esta resolución un prazo improrrogable de quince días contados a partir do día seguinte da publicación desta resolución no DOG, para que presenten a documentación xustificativa da subvención concedida advertíndolles que, no caso de que esta non fose presentada, producirase a perda do dereito ao cobramento da subvención.
A documentación xustificativa terá que presentarse na forma que establece a Orde do 28 de abril de 2008, modificada pola Orde do 9 de xaneiro de 2009, a través das entidades colaboradoras que xestionan as axudas e que se relacionan no devandito anexo e mediante a aplicación e-Sinxelo e presentación desta no Rexistro Telemático da Xunta de Galicia.
Na súa virtude,
RESOLVO:
1. Ordenar a publicación no Diario Oficial de Galicia da relación de interesados aos que se lle comunica o requirimento de documentación xustificativa das subvencións concedidas en virtude do disposto no artigo 70.3º do Real decreto 887/2006, do 21 de xullo, polo que se aproba o Regulamento da Lei xeral de subvención, concedéndolles un prazo improrrogable de quince días contados a partir do día seguinte da publicación desta resolución no DOG para que presenten a documentación xustificativa da subvención concedida. A falta de presentación da xustificación no referido prazo levará consigo a perda do dereito ao cobramento da subvención. A presentación da xustificación neste prazo non eximirá a empresa beneficiaria das sancións que, de conformidade co disposto na Lei de subvencións, lle puidesen corresponder.
Esta relación achégase como anexo I-Subvencións concedidas pendentes de documentación xustificativa.
Santiago de Compostela, 15 de decembro de 2009.
P.D. (Orde 30-4-2009, DOG nº 87,
do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "24800D005P009.PDF"